  Виталий Пронин 2010-тӥ арлэн бервылъёсыз али но шӧдӥсько сюро таза пудолэн лыдыз вылын. Сиён ӧжыт люкаськемен, кык ар ӵоже скалъёс кулэсмизы 3 сюрс 301 йырлы.Кылем арен ӵошатыса, ӧжытгес пудо кылемын 12 ёросын, нош 11 ёросын быгатӥллям азьлань но вамыштыны. Тани вавожъёслэн уллёзы 113 йырлы бадӟымгес луиз. 200 йырлы йылэтӥллям кысконо скалъёссэс крестьян-фермер хозяйствоос. Нош ас доразы пудо возисьёслэн кулэсмемын 1 сюрс 113 скаллы.Туэ пудо сиёнэн сюлмаськон уг шӧдӥськы. Соин ик Яр, Кизнер но Грак ёросъёсын сяна, мукет интыосын кылем арынлэсь тросгес йӧл кыско. Республикая котькуд скаллэсь та дырлы люкаське 11,2 килограмм (2010-тӥ арын 10,1 килограмм вал). Тужгес но трос кыско вавожъёс - скаллы быдэ 15,3 килограмм. Нош хозяйствоос пӧлын ваньзэ азьпалтэ Вотка ёросысь «Пихтовка». Котькуд скаллэсь татын кыско 21,3 килограмм. 3 килограмм но йӧлзы уг люкаськы Сюмси ёросысь «Борец» но Кизнер ёросысь «АрсАН-Агро» хозяйствоосын.Иван Аркашев. Теги: Вотка Грак Кизнер Сюмси Яр  